สวัสดีอีกครั้งค่ะ ตอนนี้หนูรู้สึกเจ็บหน้าอกตรงกลางทะลุไปกลางหลังจุกลิ้นปี่และปวดกลาม มือเท้าเย็นและไม่มีแรง จุกเสียดที่ท้อง และเหมือนจะเป็นลม อยากทราบว่าอาการที่หนูกำลังเป็นมันอันตรายมั้ยค่ะ ขอบมากค่ะ
สวัสดีครับ สำหรับอาการจุกแน่นลิ้นปี่ มีสาเหตุการเกิดอาการที่หลากหลาย เช่น 1.โรคกรดไหลย้อน(GERD) จะมีอาการแสบร้อนลิ้นปี่ จุกแน่นหน้าอก เรอบ่อย ท้องอืด รู้สึกถึงรสเปรี้ยวหรือขมในคอ อาการจะเป็นมากขึ้นเมื่อรับประทานอาหารเสร็จและล้มตัวลงนอน 2.โรคกระเพาะอาหารอักเสบ(Gastritis) เกิดจากความไม่สมดุลของกระบวนการป้องกันเยื่อบุกระเพาะอาหาร ทำให้กรดในกระเพาะทำลายเยื่อบุกระเพาะอาการ เกิดอาการปวดจุกลิ้นปี่ มีปวดร้าวไปหลังได้ มีคลื่นไส้อาเจียน อาการปวดสัมพันธ์กับมื้ออาหาร หากเป็นรุนแรงอาจมึถ่ายอุจจาระสีดำคล้ายยางมะตอย หรือกระเพาะอาหารทะลุได้ อาการของคุณคาดว่าน่าจะเกิดจากสาเหตุเหล่านี้ แนะนำให้มารับการตรวจเพิ่มเติม เพื่อทำการวินิจฉัยหาสาเหตุและรับการรักษาอย่างเหมาะสมครับ